CELEX: C2005/171/56
Language: lv
Date: 2005-07-09 00:00:00
Title: Lieta T-194/05: Prasība pret Iekšējā tirgus saskaņošanas biroju (preču zīmes, paraugi un modeļi) (ITSB), ko Teletech Holdings Inc. iesniedza 2005. gada 5. maijā

9.7.2005   
            
            
               LV
            
            
               Eiropas Savienības Oficiālais Vēstnesis
            
            
               C 171/34
            
         Prasība pret Iekšējā tirgus saskaņošanas biroju (preču zīmes, paraugi un modeļi) (ITSB), ko Teletech Holdings Inc. iesniedza 2005. gada 5. maijā
   (Lieta T-194/05)
   (2005/C 171/56)
   valoda, kādā sagatavots prasības pieteikums — angļu
   Eiropas Kopienu Pirmās instances tiesā 2005. gada 5. maijā izskatīšanai ir iesniegta prasība pret Iekšējā tirgus saskaņošanas biroju (preču zīmes, paraugi un modeļi) (ITSB), ko cēla Teletech Holdings Inc., Inglvuda [Englewood], Kolarado (ASV), kuru pārstāv A. M. Goulds [A. M. Gould], Solicitor.
   Otrs procesa ITSB Apelāciju padomē dalībnieks bija Teletech International S.A., Parīze (Francija).
   Prasītājas prasījumi Pirmās instances tiesai ir šādi:
   
               —
            
            
               atcelt ITSB Apelāciju pirmās padomes 2005. gada 3. marta lēmumu lietā R 497/2004-1;
            
         
               —
            
            
               nodot lietu izskatīšanai Iebildumu nodaļai, lai tā lemtu par TeleTech's US iebildumu pret Teletech International SA pieteikumu Kopienas preču zīmes 2 168 409 reģistrācijai, pamatojoties uz Kopienas preču zīmi Nr. 134 908“TELETECH GLOBAL VENTURES”, kuras īpašniece ir TeleTech's US;
            
         
               —
            
            
               piespriest ITSB atlīdzināt TeleTech's US izdevumus, kas tai radušies sakarā ar procesu Pirmās instances tiesā un Apelāciju padomē.
            
         Pamati un galvenie argumenti
   
               Kopienas preču zīmes reģistrācijas pieteikuma iesniedzējs:
            
            
               TELETECH INTERNATIONAL S. A.
            
         
               Attiecīgā Kopienas preču zīme:
            
            
               Vārdiska preču zīme “TELETECH INTERNATIONAL” attiecībā uz pakalpojumiem, kas ietilpst 35., 38. un 42. klasē
            
         
               Iebildumu procesā pretstatītās preču zīmes vai apzīmējuma īpašnieks:
            
            
               Prasītāja
            
         
               Pretstatītā preču zīme vai apzīmējums:
            
            
               Valsts preču zīme “TELETECH” un Kopienas preču zīme “TELETECH GLOBAL VENTURES”
            
         
               ITSB Iebildumu nodaļas lēmums:
            
            
               Reģistrāciju atteikt
            
         
               ITSB Apelāciju padomes lēmums:
            
            
               Apelāciju atzīt par nepieņemamu
            
         
               Izvirzītie pamati:
            
            
               Prasītāja apgalvo, ka Pirmās instances tiesas 2004. gada 16. septembra spriedums lietā T-342/02 Metro-Goldwyn-Mayer
                  Lion/ITSB, ar ko apelāciju, kas iesniegta, pastāvot līdzīgiem apstākļiem, atzina par nepieņemamu, bija nepamatots; pakārtoti tā uzskata, ka šo spriedumu ir jānošķir; visbeidzot, tā uzskata, ka Iebildumu nodaļas lēmums ir ievērojami kaitējis tās stāvoklim ASV un tādēļ tās apelāciju par Iebildumu nodaļas lēmumu ir jāatzīst par pieņemamu.